《野田黄雀行》
清代·戴熙

飞飞黄雀喜，切切少年悲。坐视投网罗，不能通一词。

榆枋未可栖，送尔摩穹苍。穹苍多鸷鸟，哺花置巾箱。

同处天地间，安得不相关。图报吾所耻，还尔白玉环。

作者简介：（1805—1860）清浙江钱塘人，字醇士，号榆庵、莼溪、松屏、鹿床居士、井东居士。道光十二年进士。授编修。官至兵部右侍郎。以直言黜官休致。咸丰十年，太平军破杭州时，投池自杀。谥文节。诗书画有名于时，山水画尤为人所重。有《习苦斋画絮》、《粤雅集》等。